Μητροπολίτης Λέρου, Καλύμνου και Αστυπαλαίας Παΐσιος

Ο Παΐσιος (κατά κόσμον Παναγιώτης Αραβαντινός) είναι Έλληνας θεολόγος και επίσκοπος του Οικουμενικού Πατριαρχείου Κωνσταντινουπολεως, ο οποίος υπηρετεί ως Μητροπολίτης Λέρου, Καλύμνου και Αστυπαλαίας, υπέρτιμος και έξαρχος Σποράδων Νήσων, από το 2005.

Βιογραφικά στοιχεία
Ο κατά κόσμον Παναγιώτης Αραβαντινός γεννήθηκε στο Ληξούρι της Κεφαλονιάς το έτος 1944. Οι γονείς του ονομάζονταν Νικόλαος και Μαρία. Ολοκλήρωσε την πρωτοβάθμια εκπαίδευση στην γενέτειρα του και το 1966 εισήχθη στην Πατμιάδα Εκκλησιαστική Σχολή. Κατόπιν σπούδασε στη Θεολογική Σχολή του Αριστοτελείου Πανεπιστημίου  Θεσσαλονίκης.

Το 1967 εκάρη μοναχός στην Ιερά Μονή Παναγίας Φανερωμένης Ιξιάς Ρόδου. Το ίδιο έτος χειροτονήθηκε διάκονος και το 1981 Πρεσβύτερος από τον Μητροπολίτη Ρόδου Σπυρίδωνα. Από το 1977 έως το 2005 διετέλεσε Πρωτοσύγγελος της Ιεράς Μητροπόλεως Ρόδου, Ηγούμενος της Ιεράς Μονής Ιξιάς (1982-2005) και καθηγητής στην Παιδαγωγική Ακαδημία Ρόδου (1977-1998).

Στις 17 Μαΐου 2005 η Αγία και Ιερά Σύνοδος του Οικουμενικού Πατριαρχείου τον εξέλεξε παμψηφεί Μητροπολίτη Λέρου, Καλύμνου και Αστυπαλαίας. Χειροτονήθηκε επίσκοπος στις 21 Μαΐου στον Πατριαρχικό Ναό του Αγίου Γεωργίου στο Φανάρι Κωνσταντινουπόλεως. Ενθρονίστηκε στη Λέρο στις 25 Ιουνίου 2005.

Παραπομπές

Πηγές


Παισιος